Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Melléklet a 96/2005. (XII. 25.) OGY határozathoz
Paragraph Index: 3068

7. A társadalmi és kulturális tõke erõsítése A fejlesztések az egyéni és közösségi öngondoskodási képesség erõsítésére, az egészség- és környezettudatosság növelésére, a kultúra értékké válásának támogatására, a kulturális örökség védelmére, az egymás iránti tolerancia növelésére, a köz- és környezetbiztonság megszilárdítását elõsegítõ programok támogatására, valamint a közösségfejlesztésre irányulnak. Cél az öngondoskodás egyéni és közösségi szinten való erõsítése, az állampolgárság, a társadalmi tagság megélésének, a társadalom szolidaritásának erõsítése, a társadalmi tõke növelése a helyi közösségi kezdeményezések támogatásával, valamint az önkéntes munkavégzés kiszélesítése. A közösségfejlesztés és közösségi munka szomszédságok, települések, kisebb térségek és helyi társadalmak közös cselekvési képességének erõsítését jelenti. Kiemelt figyelmet kell fordítani a saját érdekeiket nehezebben felismerõ és képviselõ kirekesztett társadalmi csoportok támogatására. A települési hátrányok nagymértékben hozzájárulnak a társadalmi egyenlõtlenségek kialakulásához, mivel a társadalmi részvétel és az önszervezõdés hiánya miatt egyes térségekben alig vagy kevéssé strukturált a helyi társadalom, és nem épültek ki a társadalmi egyeztetés fórumai. Az öngondoskodás terjedése nem szoríthatja ki a társadalmi szolidaritást A fejlesztések aktivizálják a helyi társadalmat, erõsítik a közbiztonságot, teret adnak az ágazatközi együttmûködésnek, új típusú szakmaközi mûködésmódoknak és az innovációnak, amelyek támogatják a civil kezdeményezéseket és a hálózatokat. Növekvõ szerep jut a civil kezdeményezéseknek Súlyt kell helyezni arra, hogy a fiatalok ifjúsági közösségekben és nem formális oktatás során szerezzenek tapasztalatot, és támogatni kell az e korosztály társadalmi mobilitását serkentõ nemzetközi cseréket. Kiemelten fontos feladat az ifjúsági közösségek és értékteremtõ programok felkarolása, hiszen a közösségi életre való szocializáció azt eredményezi, hogy a helyi közösségek hosszú távon összetartóbbak lesznek. Nõ a fiatalok demokratikus intézményrendszerben való aktív részvétele, és olyan munkaerõ-piaci, oktatási információkhoz jutnak, amelyek késõbbi életükhöz nélkülözhetetlenek. Fontos tehát az információs szolgáltatásokat a szociális szolgáltatások mintájára települési szinten is személyessé tenni, információs pontokat és irodákat kialakítani. Az ilyen információs pontok hálózata nem intézményként, hanem standardizált szolgáltatásként bõvülhet, a könyvtári hálózatra, a családsegítõ és gyermekjóléti szolgálatokra, hallgatói szolgáltató irodákra, a teleházakra, ifjúsági irodákra stb. támaszkodva vagy azokba integrálódva. Támogatni kell a közösségi programokat Szabadidõs programoknak helyet adó közösségi tereket kell kialakítani, és infrastruktúrájukat fejleszteni. Az ellátórendszer jelenleg nem tudja megelõzni a kamaszkorúak, fiatalok sajátos problémáinak kialakulását. Így különösen fontos a társadalmi integrációt segítõ szolgáltatások megerõsítése, a szabadidõ aktív és Közösségi tereket kell kialakítani a szabadidõ eltöltéséhez kreatív eltöltését szolgáló háttér megteremtése. Ezt szolgálja az önkéntes ifjúsági munkát segítõ képzés, a közösségi terek kialakítása, szabadidõ-szervezési hálózat létrehozása és mindezek szakmai és információs bázisának megteremtése. A társadalmi összetartozás erõsítését célzó fejlesztéspolitikának támogatnia kell a határon átnyúló együttmûködéseket a határ menti közösségeket segítõ, a periferikus régiók fejlesztését támogató projektekkel. A közösségek is átnyúlhatnak a határokon Fontos olyan helyi társadalmi szolidaritást erõsítõ kezdeményezések támogatása a médiában, az oktatásban, a foglalkoztatásban, amelyek a munkahelyi és a közintézményekben is megjelenõ diszkrimináció csökkentését, a helyi, közösségi szintû tolerancia erõsítését (például a médiában megjelenõ romakép, vagy a fogyatékos emberekrõl alkotott kép javítását, a kisebbségi kultúrák és értékek megismertetését) szolgálják. A társadalmi szolidaritás megerõsítését minden eszközzel támogatni kell Kiemelten fontos továbbá a szocio-kulturális szolgáltatások fejlesztése (kulturális vidékfejlesztés a közkulturális infrastruktúra fejlesztése, a kulturális alapszolgáltatások hozzáférhetõségének javítása révén), illetve a kulturális örökség fenntartható használata (az épített örökség védelme, megõrzése, rehabilitációja, esélyegyenlõség a kulturális örökséghez való hozzáférésben). A társadalmi és kulturális tõke növelésére létre kell hozni egy digitális nemzeti kultúrkincs anyagot a nem digitalizált kulturális tartalmakból, másrészt magának az információs társadalomnak a kultúráját is népszerûsíteni kell. Az elektronikus kulturális környezetnek lehetõséget kell teremtenie közösségi virtuális terek kifejlesztésére. Fejleszteni kell a szocio-kulturális szolgáltatásokat

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes